หนูเคยโดนเห็บกัดเมื่อ2เดือนที่แล้วแล้วตอนนี้ยังเป็นแผลยังไม่หาย แล้วเริ่มเป็นผื่นตามตัวและเป็นรอยแผลตามตัวเยอะมาก และตอนนี้ก็เริ่มเป็นแผลตามตัวเยอะมากๆ ทำยังไงดีคะ หนูขาดความมั่นใจในตัวเองมากๆ
สวัสดีค่ะ ในที่นี้น่าจะกังวลเรื่องรอยแผลเป็นหรือรอยดำตามตัวที่เกิดหลังการอักเสบใดๆแผลเป็นเกิดขึ้นจากกระบวนการหนึ่งของการรักษาแผลที่ร่างกายสร้างขึ้น ไม่ว่าจะเป็นแผลจากอุบัติเหตุ แผลผ่าตัด แผลไฟไหม้น้ำร้อนลวก แผลจากการอักเสบ จะตามมาด้วยการผลิตโปรตีนชนิดหนึ่งที่ชื่อว่าคอลลาเจนเพื่อช่วยสร้างเนื้อเยื่อที่ถูกทำลายขึ้นใหม่ ทำให้บาดแผลหายเป็นปกติในที่สุดซึ่งส่วนใหญ่ถ้าเป็นการถูกแมลงกัด แผลจะไม่ได้ลึกมากนักถ้าไม่ได้แกะเกาจนมีการติดเชื้อรุนแรง โอกาสการเกิดเป็นแผลเป็นถาวรน้อย ส่วนใหญ่จะเหมือนเป็นแค่รอยด่างดำตามหลังการอักเสบ ซึ่งรอยดำเหล่านี้ส่วนใหญ๋จะจางไปได้เองภายในประมา 3-6 เดือน หรือนานกว่านั้นในคนที่ผิวสีเข้ม การทายาที่อาจช่วยเรื่องเม็ดสีให้จางเร็วขึ้นเช่นยากลุ่มไฮโดนควิโดน อาร์บูติน ซึ่งควรใช้ภายใต้การดูแลของแพทย์ เบื้องต้นทาครีมบำรุงให้ความชุ่มชื้น หลีกเลี่ยงการโดนแมลงกัดซ้ำ ไม่ควรโดนแดดจัดเพราะจะยิ่งเป็นการกระตุ้นเม็ดสี